Aanvaar wyse raad - www.bybelkennis.co.za
by Coen Slabber · Published 12/01/2015 · Updated 15/12/2014
The preacher can only bring the Word to the ear; the Spirit must bring it from the ear to the heart. —Steven Lawson
Daar is honderde “hoe om te …” boeke beskikbaar oor feitlik elke moontlike onderwerp. Dink maar net aan The 7 Habits of Highly Effective People waarvan 12 miljoen kopieë verkoop is. Een van die gewoontes wat baie belangrik is, is wat Covey “empatiese luister” noem. Hierdie benadering beteken dat ons eers ander moet verstaan voordat hulle ons verstaan kan word. Die meeste mense luister nie om te verstaan nie – hulle luister om te antwoord; hulle praat of hulle is besig om hulle voor te berei om te praat.
“Empatiese luister” beteken nie noodwendig dat ek met die ander persoon saamstem nie. Dit beteken wel dat ek die ander persoon probeer verstaan deur in sy verwysingsraamwerk te kom. Maar is dit nou nuut? Kyk na die boek Jakobus. Elke mens moet maar te gewillig wees om te luister, nie te gou praat nie en nie te gou kwaad word nie (1:19). Die luister hier beteken luister om te verstaan. Presies wat ons in The 7 Habits kry. Maar die gevolg van hierdie luister verskil. In die geval van die Bybel beteken dit om reg te doen voor God (1:20). Dit gaan nie oor doeltreffende bestuur van jou eie persoonlike lewe of van jou besigheid nie.
Om onderrig te ontvang en wyse raad te aanvaar, vereis luistervaardighede. Dit beteken dat ons op God moet vertrou en ontvanklik vir sy wysheid moet wees. Dit staan in teenstelling met op jouself vertrou. Hoe kan ons leer om aandagtig te luister na God en met deernis te luister na ander mense? Deur die dissipline van afsondering Stilte beteken dat ons nie praat nie, maar dit beteken nie dat ek nie moet luister nie. In stilte en afsondering kan ek God, en ander, duidelik hoor. Jesus het Hom dikwels afgesonder om met God te praat. Daarom het Hy gedoen wat die Vader van Hom verwag het.
So het die Here my God, die Heilige van Israel, gesê: As julle julle bekeer en tot rus kom, sal julle gered word. Julle krag lê in stil wees en vertroue hê (Jesaja 30:15).
Laaste 365 Dae: 274,781